open-index/open-wikipedia-markdown huggingface dataset:
Τίμοκ

Ο **Τίμοκ** ή **Μεγάλος Τίμοκ** ( και , , ), είναι ποταμός της ανατολικής Σερβίας που για τα τελευταία 15 χλμ. τρέχει στα σύνορα μεταξύ ανατολικής Σερβίας και της δυτικής Βουλγαρίας. Αντλεί το όνομα του από τη λατινική: Timacus.

Είναι ένα σύστημα πολλών μικρότερων ποταμών, ένας μεγάλος αριθμός από αυτούς που έχουν το ίδιο όνομα (Τίμοκ), που μόνο διευκρινίζεται με επίθετα. Από την πιο μακρινή πηγή στο σύστημα, αυτό του Σεβρλίσκι Τίμοκ, μέχρι τη συμβολή του στον Δούναβη ο Τίμοκ είναι 203 χιλιόμετρα μήκος. Ο ποταμός ρέει μέσα από τη Σερβία και για τα τελευταία 15 χιλιόμετρα αποτελεί το σύνορο μεταξύ της Σερβίας και της Βουλγαρίας. Η περιοχή της λεκάνης απορροής του ποταμού είναι 4.630 τετραγωνικά χλμ. Η Κοιλάδα του Τίμοκ είναι γνωστή για τον σημαντικό ρουμανόφωνο πληθυσμό στην ανατολική Σερβία.

Ο Τίμοκ που ονομάζεται επίσης Μεγάλος Τίμοκ για να τον διακρίνει από τους παραποτάμους του, σχηματίζεται από τη συμβολή των ποταμών Λευκός Τίμοκ και Μαύρος Τίμοκ κοντά στο Ζάγετσαρ. Ο λευκός Τίμοκ σχηματίζεται από τη συμβολή των ποταμών Σεβρλίσκι Τίμοκ και Τριγκόβιτσκι Τίμοκ στο Κνιάζεβατς.

Ο Τίμοκ δεν έχει μεγάλους οικισμούς στη σερβική πλευρά αν και ρέει μόλις 7 χλμ. από τη Νεγκοτίν. Περίπου 15 χλμ. πριν να εκβάλλει στον Δούναβη γίνεται ένα ποτάμι στα σύνορα με τη Βουλγαρία περνώντας δίπλα από τη βουλγαρική πόλη Μπρέγκοβο. Το στόμιο του ποταμού αποτελεί το βορειότερο σημείο της Βουλγαρίας και απέχει μόλις 28 μέτρα πάνω από την επιφάνεια της θάλασσας, το οποίο είναι το χαμηλότερο σημείο της Σερβίας. Η μέση εκροή είναι 24 m³/s, αλλά μπορεί να αυξηθεί σε 40 m³ / s. Ο Τίμοκ είναι μέρος της λεκάνης απορροής της Μαύρης Θάλασσας. 

## Παραπομπές


## Αναφορές
* *Mala Prosvetina Enciklopedija*, Third edition (1985); Prosveta; ISBN 86-07-00001-2
* Jovan Đ. Marković (1990): *Enciklopedijski geografski leksikon Jugoslavije*; Svjetlost-Sarajevo; ISBN 86-01-02651-6

Κατηγορία:Παραπόταμοι του Δούναβη
Κατηγορία:Ποταμοί της Βουλγαρίας
Κατηγορία:Ποταμοί της Σερβίας
Χαμαμιζάντ Ισμαήλ Ντεντέ Εφέντη

Ο **Χαμαμιζάντ Ισμαήλ Ντεντέ Εφέντη** (1778–1846) ήταν συνθέτης της Οθωμανικής κλασικής μουσικής.

## Βιογραφικά στοιχεία
Γεννήθηκε στις 9 Ιανουαρίου 1778 στην Κωνσταντινούπολη. Ξεκίνησε τις μουσικές σπουδές του με τον Μεχμέτ Εμίν Εφέντη, σε ηλικία οκτώ ετών. Παρακολούθησε τελετουργικά στο *Yenikapı Mevlevihanesi*, ένα μέρος που συγκεντρώνονταν οι Μεβλεβήδες δερβίσηδες. Σπούδασε με τον Αλί Νουτκί Ντεντέ και έμαθε να παίζει αραβικό πλαγίαυλο (νέι) στο *Yenikapı Mevlevihanesi*. Πήρε τον τίτλο του "Ντεντέ" το 1799. Η μουσική του Ντεντέ Εφέντη εκτιμήθηκε πολύ από τον Σουλτάνο Σελίμ Γ΄ και έτσι στη συνέχεια εκτελούσε τα έργα του στο παλάτι. Είχε συνθέσει εκατοντάδες τραγούδια και τελετουργίες των Μεβλεβήδων. Το 1846 πήγε προσκυνητής στη Μέκκα, αλλά κατά το ταξίδι του προσβλήθηκε από χολέρα και πέθανε. Ο τάφος του βρίσκεται τώρα στη Μέκκα.

## Μουσικό έργο
Ο Ντεντέ Εφέντη έδωσε μαθήματα τουρκικής μουσικής στον Τερετζούν Χαμπαρτζούμ (Baba Hamparsum Limonciyan), ο οποίος ανέπτυξε τη σημειογραφία Χαμπαρτζούμ, που έγινε η κύρια σημειογραφία της τουρκικής μουσικής.

Υπήρξε ένας από τους μεγαλύτερους Τούρκους συνθέτες, έχει δημιουργήσει αριστουργήματα σε όλες τις μορφές και τα μακάμια της τουρκικής μουσικής. Έχει επίσης αναπτύξει τα σύνθετα μουσικά μακάμια "sultanî yegâh", "nev-eser", "saba-buselik", "hicaz-buselik" και "araban kürdî". Σπουδαιότερα έργα του είναι τα επτά κομμάτια των Μεβλεβήδων για Samah. Περισσότερες από διακόσιες συνθέσεις του είναι διαθέσιμες σήμερα.

## Το μουσείο του
Το σπίτι του και η μουσική αίθουσά του στην Κωνσταντινούπολη έχουν διατηρηθεί και είναι πλέον μουσείο.

Αρχείο:The House of Hammamizade İsmail Dede Efendi.jpg|Το μουσείο του
Αρχείο:Music Salon and original instruments of Hammamizade İsmail Dede Efendi 01.jpg|Τα αυθεντικά του όργανα
Αρχείο:Music Salon of Hammamizade İsmail Dede Efendi 03.jpg|Η αίθουσα μουσικής
Αρχείο:Guest Salon of Hammamizade İsmail Dede Efendi 04.jpg|Η αίθουσα επισκεπτών


## Παραπομπές


## Εξωτερικοί σύνδεσμοι
* 

Κατηγορία:Τούρκοι συνθέτες
Κατηγορία:Οθωμανοί καλλιτέχνες
Ρεσάβα

μικρογραφία|Ο Ρεσάβα
Ο **Ρεσάβα** () είναι ποταμός της Ανατολικής Σερβίας ένας από τους παραποτάμους του μεγάλου Μοράβα. 

Δημιουργείτε στο όρος Μπελιανίτσα από τη συγχώνευση των Μπομπόβατσκα και του Ζλότσκε σε υψόμετρο 663 μέτρα πάνω από την επιφάνεια της θάλασσας, ενώ η υψηλότερη πηγή αυτή του Μπομπόβατσκα βρίσκεται σε υψόμετρο περίπου 1.120 μέτρων. Το μήκος της διαδρομής του είναι 65 χιλιόμετρα και η λεκάνη απορροής του καλύπτει μια έκταση 685 τετραγωνικά χλμ. Το ποτάμι είναι πλούσιο σε ψάρια, πέστροφες και κωβιούς κυρίως.

Στις όχθες του βρίσκονται οι πόλεις Δεσπότοβατς και Σβιλάινατς. 

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

Κατηγορία:Ποταμοί της Σερβίας
Κατηγορία:Παραπόταμοι του Μεγάλου Μοράβα
Αγία Μαρίνα Ζακύνθου

Η **Αγία Μαρίνα** είναι χωριό της Ζακύνθου και έδρα της ομώνυμης δημοτικής κοινότητας, που υπάγεται στην δημοτική ενότητα του (πρώην) δήμου Αρτεμισίων, και νυν  δήμου Ζακύνθου, της περιφερειακής ενότητας (τέως νομού) Ζακύνθου, στην περιφέρεια Ιονίων Νήσων, σύμφωνα με το πρόγραμμα *Καλλικράτης* καθώς και των μεταβολών που ακολούθησαν αυτό το πρόγραμμα. Πριν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία και νομό Ζακύνθου, στο γεωγραφικό διαμέρισμα Επτανήσων.
*Μέχρι το 1960, η Αγία Μαρίνα ονομαζόταν *Φαγιάς*.

## Γεωγραφία
Η Αγία Μαρίνα είναι ημιορεινός οικισμός στο κέντρο της Ζακύνθου. Βρίσκεται στις ανατολικές πλαγιές του Βραχιώνα, βόρεια του Μαχαιράδου και σε μέσο σταθμικό υψόμετρο 180. Απέχει περίπου 13 χλμ. Δ. της πόλης της Ζακύνθου. Η κοινότητα είναι χαρακτηρισμένη ως αγροτικός ημιορεινός οικισμός, με έκταση 3,708 χμ² (2011).

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1866 ως *Φαγιάς* και προσαρτήθηκε στην κοινότητα Σκουλικάδου της Ζακύνθου. Το 1912 ορίστηκε έδρα της ομώνυμης κοινότητας και  το 1960 μετονομάστηκε σε *Αγία Μαρίνα*. Με το ΦΕΚ 244Α - 04/12/1997 αποσπάστηκε από την κοινότητα Αγίας Μαρίνας και προσαρτήθηκε στον δήμο Αρτεμισίων. Με το ΦΕΚ 87Α - 07/06/2010 αποσπάστηκε από τον δήμο Αρτεμισίων και προσαρτήθηκε στον δήμο Ζακύνθου.

## Αξιοθέατα
*Ο **Ναός της Αγίας Μαρίνας**, θεμελιωμένος το 1855 και αποπερατωμένος το 1874, με χαρακτηριστικό πυργοειδές κωδωνοστάσιο. Ο σημερινός ναός βρίσκεται στη θέση παλαιότερου μικρότερου ναού που κατεδαφίστηκε, προκειμένου να κτισθεί στη θέση του ο σημερινός. Ο ναός αποτελείται από ένα βασικό τετραγωνικής κάτοψης κτίσμα, εξωτερικών διαστάσεων 15 Χ 15 μ. που υποδιαιρείται εσωτερικά σε τρία κλίτη, που καθορίζονται από τέσσερα ζεύγη κιόνων ιωνικού ρυθμού και παίρνει έτσι τη μορφή τρίκλιτης βασιλικής. Οι κύριες είσοδοι του ναού βρίσκονται στη βόρεια και τη νότια όψη του ναού, ενώ στη δυτική υπάρχει και δευτερεύουσα είσοδος, η γνωστή στα Επτάνησα «γυναικεία» είσοδος, αφού διαμέσου αυτής οδηγούνται οι γυναίκες στον γυναικωνίτη. Ο ναός της Αγίας Μαρίνας δεν ακολουθεί τον τύπο της μονόκλιτης δρομικής βασιλικής που επικρατεί στη Ζάκυνθο – και στα Επτάνησα γενικότερα – ούτε τις ελάχιστες τρίκλιτες βασιλικές που επιζούν στο νησί, αλλά είναι αποτέλεσμα μιας ιδιαίτερα τολμηρής συνθετικής πρότασης.
*Το *Σπήλαιο Χαγιώτη* ΒΔ. του χωριού, στο Όρος Βραχιώνας, με σταλαγμιτικό διάκοσμο. 

## Μουσεία
Το Μουσείο Φυσικής Ιστορίας *Χέλμη*, σχετικό με τη φυσική κληρονομιά της Ζακύνθου, με άιθουσα οπτικοακουστικού υλικού, βιβλιοθήκη και εκπόνηση εκπαιδευτικών προγραμμάτων.

## Εκδηλώσεις
Το πανηγύρι της Αγίας Μαρίνας, στις 17 Ιουλίου.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006
*Εγκυκλοπαίδεια Πάπυρος Λαρούς, εκδ. 1963
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

## Εξωτερικοί σύνδεσμοι
*http://www.museumhelmis.gr/ 
*http://elenitranaka.blogspot.com/2017/10/gyri-chagiotis-cave-zakynthos.html

Κατηγορία:Χωριά της περιφερειακής ενότητας Ζακύνθου
Κατηγορία:Δήμος Ζακύνθου
Ράσκα ποταμός

Ο **Ράσκα** (· ) είναι ποταμός της Σερβίας αριστερός παραπόταμος του ποταμού Ιμπάρ στην περιοχή Ράσκα της Σερβίας και κατά επέκταση του Μεγάλου Μοράβα. 

Έχει μήκος 60 χιλιόμετρα και πηγάζει στα νότια της μονής Σοποτσάνι μέσα σε μια μικρή σπηλιά. Η πηγή του σήμερα είναι καλυμμένη από τα νερά του υδροηλεκτρικού εργοστασίου Ρας, το οποίο τέθηκε σε λειτουργία το 1953. Μεγαλύτερη πόλη που διασχίζει είναι το Νόβι Παζάρ.

## Παραπομπές

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

Κατηγορία:Ποταμοί της Σερβίας
Κατηγορία:Παραπόταμοι του Μεγάλου Μοράβα
Μπέγκα

Ο **Μπέγκα** (, ) είναι ποταμός που διέρχεται από τη Ρουμανία και τη Σερβία.

Πηγάζει από τα βουνά της Ποϊάνα Ρούσκα, τα οποία είναι μέρος της οροσειράς των Καρπαθίων. Ρέει μέσα από τις πόλεις Φάτζιτ και Τιμισοάρα της Ρουμανίας και στη Σερβία μέσα από χωριά Ιτέμπεϊ, Νέα Ιτέμπεϊ, Τόρακ, και μέσα από την πόλη του Ζρένιανιν.

Ο Μπέγκα εκβάλει στον Τίσα κοντά στο Τίτελ. Το μήκος του είναι 254 χλμ., από τα οποία τα 75 ρέει μέσα από τη Σερβία.

## Παραπομπές


## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

## Εξωτερικοί σύνδεσμοι
* 

Κατηγορία:Ποταμοί της Σερβίας
Κατηγορία:Ποταμοί της Ρουμανίας
Δροσάτο Αχαΐας

:*Για οικισμούς με ίδιο όνομα στην Ελλάδα, δείτε: [[Δροσάτο]]*.

Το **Δροσάτο**, παλαιότερα γνωστό ως **Άνω Γουμένιτσα**, είναι ορεινό χωριό της πρώην επαρχίας Καλαβρύτων του Νομού Αχαΐας που αποτελεί σήμερα Τοπική Κοινότητα της Δημοτικής Ενότητας Καλαβρύτων του «Καλλικρατικού» Δήμου Καλαβρύτων. Προ της εφαρμογής της διοικητικής μεταρρύθμισης «Καποδίστριας» αποτελούσε την Κοινότητα Δροσάτου ενώ στη συνέχεια αποτέλεσε Δημοτικό διαμέρισμα του «Καποδιστριακού» Δήμου Καλαβρύτων. Ο πληθυσμός του σύμφωνα με την απογραφή του 2011 είναι 177 κάτοικοι.

Είναι χτισμένο σε υψόμετρο 865 μέτρων, στις πλαγιές του όρους Σκεπαστό, βορειοδυτικά των Καλαβρύτων και σε απόσταση 15  χιλιομέτρων από αυτά. Το χωριό αποτελείται από δύο συνοικίες: το Δροσάτο (η μεγαλύτερη συνοικία) και τα Φαμελίτικα.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* 

## Περαιτέρω ανάγνωση
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές των Ο.Τ.Α

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων
Κοιλάδα του Μαιάνδρου

thumb|Παμούκαλε
thumb|Καρία
Η **Κοιλάδα του Μεγάλου Μαιάνδρου** είναι μια κοιλάδα στην Καρία της Τουρκίας.

Πρόκειται για ένα μεγάλου μεγέθους τεκτονικό βύθισμα, μεγέθους περισσότερων των 250 χλμ. το οποίο διασχίζει ο Μαίανδρος. 

Ορεινές περιοχές στα ανατολικά και κοιλάδες στα δυτικά όπου υπάρχουν αριθμός καλλιεργήσιμων εκτάσεων, κάτι που καθιστά την ευρύτερη περιοχή ως αγροτική. 

Η ιστορία της είναι ιδιαιτέρως πλούσια με την παρουσία αριθμού αρχαιολογικών χώρων: η Ιεράπολη, κοντά στο Παμούκαλε, καθώς και η Αφροδισιάδα.

Κατά την οθωμανική περίοδο, η κοιλάδα αυτή, ευρισκόμενη στα νότια της Σμύρνης (Ιζμίρ), βρισκόταν πάνω στον δρόμο που χρησιμοποιούσαν τα καραβάνια με προορισμό τα ορεινά υψίπεδα της Ανατολίας. Σήμερα, η περιοχή διασχίζεται από το τρένο.

Μαιανδρου, Κοιλαδα
Μαύρος Τίμοκ

Ο **Μαύρος Τίμοκ** (), είναι ένα ποτάμι στην ανατολική Σερβία παραπόταμος του Τίμοκ.

Το ποτάμι πηγάζει στα 375 μέτρα πάνω από την επιφάνεια της θάλασσας κάτω από τα βουνά Βελίκι Μάλενικ και Κουτσάι. Από εκεί ρέει κοντά στο χωριό Βιρ στα βορειοανατολικά, και μετά από 84 χιλιόμετρα συναντά τον Λευκό Τιμόκ κοντά στο Ζάγετσαρ και μαζί συνεχίζουν σαν Τίμοκ. 

Ο Μαύρος Τίμοκ στην πορεία του δημιουργεί τρεις κοιλάδες και δύο φαράγγια και δέχεται τα νερά πολλών μικρότερων παραποτάμων. Η λεκάνη απορροής του καλύπτει 1 233 τετραγωνικά χλμ. με μέσο όρο απαλλαγή στο Ζάγετσαρ τα 12,6 χιλιόμετρα ³ / s.

## Αναφορές
* *Mala Prosvetina Enciklopedija*, Third edition (1985); Prosveta; ISBN 86-07-00001-2
* Jovan Đ. Marković (1990): *Enciklopedijski geografski leksikon Jugoslavije*; Svjetlost-Sarajevo; ISBN 86-01-02651-6

Κατηγορία:Ποταμοί της Σερβίας
Κατηγορία:Ποταμοί της Βουλγαρίας
Μαυρος
Λευκός Τίμοκ

Ο **Λευκός Τίμοκ** (), είναι ένα ποτάμι στην ανατολική Σερβία παραπόταμος του Τίμοκ. Δημιουργείται στην Κνιέζεβατς με τη συγχώνευση του Σεβρλίσκι Τίμοκ και του Τριγκόβιτσκι Τίμοκ, εκεί ρέει παράλληλα με τα σύνορα της Σερβίας και της Βουλγαρίας. Στην πόλη της Ζάγετσαρ συναντά τον Μαύρο Τίμοκ και συνεχίζουν μαζί ως Τίμοκ. Ο Λευκός Τίμοκ έχει μήκος 49 χλμ. και η λεκάνη απορροής του καλύπτει μια έκταση 1.096 τετραγωνικά χλμ.

Η κοιλάδα του είναι πυκνοκατοικημένη με πλάτος που υπερβαίνει τα 1.500 μέτρα. Κοντά στο χωριό Βρατανίτσα σχηματίζει φαράγγι μήκους 5 χλμ. και 190 μέτρων βάθος. Το υδρογραφικό δίκτυο της λεκάνης απορροής του Λευκού Τίμοκ είναι 873 m / km ², και μεγάλος αριθμός των παραποτάμων του ξεραίνονται το καλοκαίρι. 

## Αναφορές
* *Mala Prosvetina Enciklopedija*, Third edition (1985); Prosveta; ISBN 86-07-00001-2
* Jovan Đ. Marković (1990): *Enciklopedijski geografski leksikon Jugoslavije*; Svjetlost-Sarajevo; ISBN 86-01-02651-6

Κατηγορία:Ποταμοί της Σερβίας
Λευκος
Μπάρζαβα

Ο **Μπάρζαβα** (, ), είναι ένας ποταμός της Ρουμανίας και της Σερβίας παραπόταμος του Τίμις.

Πηγάζει στο όρος Μπανάτσκι στη ρουμανική επαρχία "Καράς και Σεβερίν". Το μήκος του από τις πηγές έως τις εκβολές είναι 166 χλμ., εκ των οποίων τα 127 χιλιόμετρα στη Ρουμανία και τα 39 χιλιόμετρα στη Σερβία. Εκβάλλει στον ποταμό Τίμις στη Βοϊβοντίνα νότια της Μπότος.

## Αναφορές
* *Mala Prosvetina Enciklopedija*, Third edition (1985); Prosveta; ISBN 86-07-00001-2
* Jovan Đ. Marković (1990): *Enciklopedijski geografski leksikon Jugoslavije*; Svjetlost-Sarajevo; ISBN 86-01-02651-6

Κατηγορία:Ποταμοί της Σερβίας
Κατηγορία:Ποταμοί της Ρουμανίας
Λεήμονας Λακωνίας

**Λεήμονας/Λεΐμονας** ονομάζεται ένα μικρό χωριό στη Λακωνία με 282 κατοίκους σύμφωνα με την απογραφή του 2011. Ανήκει στον Δήμο Ευρώτα. Έχει μια πλατεία και μια παραλία που ονομάζεται Πούγκα. Το χωριό αυτό έχει μεγάλη καλλιέργεια πορτοκαλιών.

## Παραπομπές


Λεημονας/Λεΐμονας
Κατηγορία:Δήμος Ευρώτα
Μουσά Μαρά

Ο **Μουσά Μαρά** (Mussa Mara, Μπαμακό, 2 Μαρτίου 1975-) είναι πολιτικός του Μάλι και υπήρξε πρωθυπουργός της χώρας από τις 5 Απριλίου 2014 ως τον Ιανουάριο του 2015. 
Διορίστηκε στο αξίωμα του πρωθυπουργού ,μετά την ξαφνική παραίτηση του Ουμάρ Τατάμ Λι. Υπηρέτησε ως υπουργός πολεοδομικού σχεδιασμού στην πρωτεύουσα Μπαμακό. Στις προεδρικές εκλογές του 2013 ήταν υποψήφιος, αλλά απέτυχε να εκλεγεί, συγκεντρώνοντας στον πρώτο γύρο ποσοστό 1,5% των ψήφων.
Ο Μαρά παραιτήθηκε από την πρωθυπουργία στις 8 Ιανουαρίου 2015 και την ίδια ημέρα διορίστηκε νέος πρωθυπουργός ο Μοντίμπο Κεϊτά.

## Παραπομπές


Κατηγορία:Πρωθυπουργοί του Μάλι
Μαρία Λουίζα Κολέιρο Πρέκα

Η **Μαρία Λουίζα Κολέιρο Πρέκα** (Marie Louise Coleiro Preca, 7 Δεκεμβρίου 1958-) είναι πολιτικός από τη Μάλτα, πρώην υπουργός και πρόεδρος της μεσογειακής χώρας από τον Απρίλιο του 2014 ως τον Απρίλιο του 2019. Ανήκει στο Εργατικό Κόμμα και υπηρέτησε ως βουλευτής από το 1998 ως το 2014. Στις 4 Μαρτίου 2014 ανακοινώθηκε ο διορισμός της ως προέδρου από τον πρωθυπουργό Τζόζεφ Μούσκατ. Ορκίστηκε ως η 9η πρόεδρος στις 4 Απριλίου.

## Προεδρία
Την 1η Μαρτίου 2014 η Κολέιρο Πρέκα αποδέχτηκε το διορισμό της στο ύπατο αξίωμα της Μάλτας. Διαδέχθηκε τον Τζορτζ Αμπέλα , ο οποίος ήταν πρόεδρος από τις 4 Απριλίου 2009. Σε ηλικία 55 ετών, η Κολέιρο Πρέκα έγινε το νεότερο πρόσωπο στην ιστορία της Μάλτας και η δεύτερη γυναίκα (μετά την Αγκάθα Μπάρμπαρα) που έγινε πρόεδρος.

Αποχώρησε από την προεδρία στις 4 Απριλίου 2019 και διάδοχός της εξελέγη ο Τζορτζ Βέλλα.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι της Μάλτας
Εκλογές στον Άγιο Μαρίνο

Οι **γενικές εκλογές στον Άγιο Μαρίνο** διεξάγονται κάθε 4 χρόνια.

## Πρόσφατες εκλογές (2024)

## Γενικές εκλογές
Γενικές εκλογές διεξήχθησαν τα έτη 1906 (Μάρτιος και Ιούνιος), 1909, 1912, 1915, 1918, 1920, 1923, 1926, 1932, 1938, 1943, 1945, 1949, 1951, 1955, 1959, 1964, 1969, 1974, 1978, 1983, 1988, 1993, 1998, 2001, 2006, 2008, 2012, 2016, 2019 και 2024.

### 2012

Στις εκλογές που διεξήχθησαν στις 28 Νοεμβρίου του 2012 νικητής αναδείχθηκε ο συνασπισμός Συμφωνία για τον Άγιο Μαρίνο, που εξασφάλισε 35 επί συνόλου 60 εδρών στο Μέγα και Γενικό Συμβούλιο.
Έλαβαν μέρος 356 υποψήφιοι για 60 έδρες.

### 2016

### 2019

## Δημοψηφίσματα
Δημοψηφίσματα διεξήχθησαν τα έτη 1906, 1982, 1996, 1997, 1999, 2003, 2005, 2008, 2011, 2013, 2014, 2016, 2019 και 2021.
### 2013
Σε δύο δημοψηφίσματα που διεξήχθησαν στη χώρα στις 20 Οκτωβρίου 2013 οι πολίτες ρωτήθηκαν για την προσαρμογή ή μη των μισθών στον πληθωρισμό και για το αν θα έκανε αίτηση η χώρα για την ένταξή της στην ΕΕ. Παρότι αμφότερες οι προτάσεις υπερψηφίστηκαν, καμία δεν συμπλήρωσε το προαπαιτούμενο του 32% των εγγεγραμμένων ψηφοφόρων που έπρεπε να είχαν προσέλθει στις κάλπες (10.657 ψηφοφόροι), με αποτέλεσμα να απορριφθούν και οι δύο προτάσεις. 
### Πρόταση για ένταξη στην ΕΕ

### Πρόταση για αυξήσεις μισθών

### 2014

Στις 25 Μαΐου 2014 οι ψηφοφόροι ενέκριναν και τις 2 προτάσεις που τέθηκαν σε δημοψήφισμα για την ανάκληση των νόμων για τις μεταρρυθμίσεις στο συνταξιοδοτικό και για την άσκηση του ιατρικού επαγγέλματος. 

### 2016

### 2019

### 2021

## Παραπομπές


*
Ρόναλντ Ρος

Ο **σερ Ρόναλντ Ρος** (*Sir Ronald Ross*, 13 Μαΐου 1857 - 16 Σεπτεμβρίου 1932) ήταν Βρετανός γεννημένος στην Ινδία γιατρός ο οποίος έλαβε το Νόμπελ Ιατρικής το 1902 για την εργασία του πάνω στην ελονοσία. Η ανακάλυψή του παρασίτου της ελονοσίας στο γαστρεντερικό σωλήνα των κουνουπιών οδήγησαν το Ρος στο συμπέρασμα ότι η ελονοσία μεταδόθηκε από τα κουνούπια, και έθεσε τα θεμέλια για την καταπολέμηση της ασθένειας. Ήταν αρκετά πολυμαθής, γράφοντας μια σειρά από ποιήματα, δημοσίευσε αρκετά μυθιστορήματα, και συνέθεσε τραγούδια. Ήταν επίσης ερασιτέχνης καλλιτέχνης και μαθηματικός. Εργάστηκε στην ινδική ιατρική υπηρεσία για 25 χρόνια. Κατά τη διάρκεια αυτής της υπηρεσίας έκανε την πρωτοποριακή ιατρική ανακάλυψη. Μετά την παραίτηση από την υπηρεσία του στην Ινδία, προσχώρησε στη Σχολή Τροπικής Ιατρικής του Λίβερπουλ, και συνέχισε ως καθηγητής και πρόεδρος της Τροπικής Ιατρικής του Ινστιτούτου για 10 χρόνια. Το 1926 έγινε επικεφαλής διευθυντής του Ινστιτούτου και Νοσοκομείου Ρος Τροπικών Νόσων, που ιδρύθηκε προς τιμήν των έργων του. Παρέμεινε εκεί μέχρι το θάνατό του.

## Παραπομπές



Κατηγορία:Βρετανοί ιατροί
Κατηγορία:Βρετανοί συγγραφείς
Κατηγορία:Βραβευμένοι με Νόμπελ Φυσιολογίας και Ιατρικής
Λιμ (ποταμός)

μικρογραφία|Οι εκβολές του Λιμ στον Δρίνο
Ο **Λιμ** () είναι ποταμός ο οποίος ρέει σε απόσταση 220 χλμ. μέσα από την Αλβανία, το Μαυροβούνιο, τη Σερβία και τη Βοσνία και Ερζεγοβίνη (Σερβική Δημοκρατία) και εκβάλλει στον Δρίνο. 

Προέρχεται από τη Λίμνη Πλαβ στο Μαυροβούνιο, και εκβάλλει στον ποταμό Δρίνο μεταξύ Γκοράντζε και Βίσεγκραντ. Στον Λιμ χτίστηκαν δύο υδροηλεκτρικοί σταθμοί, στο Πότρετς (54 MW ) και στην Μπίστριτσα (104 MW ), μεταξύ των οποίων υπάρχει μια τεχνητή δεξαμενή η Λίμνη Ποτπέτσκο. Ο ίδιος ο ποταμός σχηματίζει μία σύνθετη κοιλάδα η οποία εναλλάξ μετατρέπεται από το φαράγγι στην κοιλάδα, η περιοχή γύρω από αυτό ονομάζεται Πολίμλιε. Είναι γνωστή για τα πολιτιστικά και ιστορικά μνημεία που χρονολογούνται από την εποχή των Νεμάνια και τον 12ο αιώνα.

Πηγάζει σαν μικρός χείμαρρος στα 999 μέτρα υψόμετρο στα σύνορα Μαυροβουνίου και Αλβανίας στο όρος Μαγκλίτς τρία χλμ. από την πηγή του ποταμού Τάρα που ακολουθεί αντίθετη κατεύθυνση. Μετά από λίγα χιλιόμετρα περνά στην Αλβανία και στο Προκλέτιε περνά πάλι στο Μαυροβούνιο όπου εκβάλει στη λίμνη Πλαβ. Από εκεί δεχόμενος τα νερά πολλών παραποτάμων περνά στη Σερβία και τέλος στη Βοσνία και Ερζεγοβίνη.

## Αναφορές
* *Mala Prosvetina Enciklopedija*, Third edition (1985); Prosveta; ISBN 86-07-00001-2
* Jovan Đ. Marković (1990): *Enciklopedijski geografski leksikon Jugoslavije*; Svjetlost-Sarajevo; ISBN 86-01-02651-6

## Εξωτερικοί σύνδεσμοι
* 

Κατηγορία:Ποταμοί της Βοσνίας και Ερζεγοβίνης
Κατηγορία:Ποταμοί της Σερβίας
Κατηγορία:Ποταμοί της Αλβανίας
Κατηγορία:Δρίνος
Τζόι Μπελαντόνα

Ο **Τζόι Μπελαντόνα** (*Joey Belladonna*, πραγματικό όνομα: *Joseph Bellardini*, 13 Οκτωβρίου 1960) είναι Αμερικανός τραγουδιστής της χέβι μέταλ μουσικής, γνωστός ως μέλος του συγκροτήματος Anthrax.

## Βιογραφία
Ο Μπελαντόνα γεννήθηκε το 1960 από πατέρα Ιταλόαμερικάνικης καταγωγής και μητέρα Ινδιάνικης καταγωγής. Οι κύριες μουσικές του επιρροές κατά τα εφηβικά του χρόνια ήταν συγκροτήματα της κλασικής ροκ μουσικής όπως οι Led Zeppelin και οι Beatles, αλλά και progressive συγκροτήματα όπως οι Rush και οι Kansas.

Έγινε μέλος των Anthrax το 1984 κυκλοφορώντας μαζί τους το "*[[Spreading the Disease]]*" την επόμενη χρονιά. Ακολούθησε το χρυσό "*[[Among the Living]]*" το 1987, μπαίνοντας στο Top-100 του Billboard για πρώτη φορά, κάτι που επανέλαβαν τα "*[[State of Euphoria]]*" (1988) και "*[[Persistence of Time]]*" (1990). Σε αυτό το διάστημα συμμετείχε στην cult ταινία "*Pledge Night*", της οποίας την μουσική ηχογράφησαν οι Anthrax. Κατά τη διάρκεια της συνεργασίας του με τους Anthrax, το συγκρότημα προτάθηκε τρεις φορές για Βραβείο Γκράμι, ψηφίστηκε # 1 Heavy Metal τραγουδιστής για δύο συνεχόμενες χρονιές από το περιοδικό "Metal Forces" και τραγούδησε τον εθνικό ύμνο των Ηνωμένων Πολιτειών στο Madison Square Garden και το Metro Dome της Μινεσότα σε αγώνες του NBA και του NFL.

To 1992, ο Μπελαντόνα αποχώρησε από το συγκρότημα σχηματίζοντας τους Belladonna οι οποίοι κυκλοφόρησαν το ομωνυμο ντεμπούτο τους στις 18 Ιουλίου 1995. Ακολούθησε το "*Spells of Fear*" τον Ιανουάριο του 1999 με ιδιαίτερα αρνητικές κριτικές λόγω κάκιστης παραγωγής και μετριότατης απόδοσης. Το 2003 κυκλοφόρησε το "*Belladonna 03*" και την επόμενη χρονιά ακολούθησε η αρχειακή κυκλοφορία "*Artifacts*".

Το 2005, επέστρεψε στους Anthrax περιοδεύοντας μαζί τους για τον επόμενο χρόνο πριν αποχωρήσει και πάλι. Το 2010, επέστρεψε για δεύτερη φορά στο συγκρότημα, περιοδεύοντας με τους "Big Four" και κυκλοφορώντας το άλμπουμ "*[[Worship Music]]*", το οποίο σκαρφάλωσε στο # 12 των αμερικάνικων τσαρτ και το επιτυχημένο ΕΡ "*[[Anthems (EP)|Anthems]]*".

## Δισκογραφία

## Εξωτερικοί σύνδεσμοι
* Επίσημη ιστοσελίδα του Τζόι Μπελαντόνα

## Πηγές
* Joey Belladonna Official Website - Biography
* Joey Belladonna Official Website - Discography 
* Joey Belladonna | Anthrax
* Joey Belladonna - Encyclopaedia Metallum: The Metal Archives
* [Pledge Night (1990) - [IMDb]]

Κατηγορία:Αμερικανοί τραγουδιστές
Κατηγορία:Ροκ μουσικοί
Κατηγορία:Μέλη των Anthrax
Πετρωτό Αργιθέας Καρδίτσας

Το **Πετρωτό** Αργιθέας είναι ορεινό χωριό στο Νομό Καρδίτσας το οποίο ανήκει στον Δήμο Αργιθέας. Στο Πετρωτό υπάγονται οι οικισμοί Πετρωτού, Τριλόφου, Συκιάς, Αγίου Δημητρίου και Παλαιόδεντρου. Η παλαιότερη ονομασία του είναι Λιάσκοβο. Το Πετρωτόν είναι χτισμένο σε υψόμετρο 665 μέτρα και απέχει από την Καρδίτσα 80 χλμ. ενώ από το Μουζάκι 54 χλμ. Στην απογραφή του 2011 ο οικισμός Πετρωτό είχε 68 κατοίκους, ενώ η Τοπική Κοινότητα Πετρωτού είχε 128 μόνιμους κατοίκους.

## Εισόδημα κατοίκων
Οι κύριες πηγές εισοδήματος των κατοίκων είναι η γεωργία,η κτηνοτροφία και η μελισσοκομία.

## Αξιοθέατα
Αξιοθέατα που μπορεί να δει κάποιος στο Πετρωτό είναι το τοξωτό πέτρινο γεφύρι, η γέφυρα Κοράκου και η Κουτσομάρα.

## Θρησκευτικά μνημεία

Στο κέντρο του χωριού βρίσκεται η εκκλησία του Αγίου Νικολάου, που έχει κηρυχθεί ιστορικό διατηρητέο μνημείο. Κοντά στο κοιμητήριο βρίσκεται το εκκλησάκι του Άη Λια και στον οικισμό του Τρίλοφου ο ναός του Αγίου Κωνσταντίνου. Την ημέρα εορτής του Άη Λια γίνεται κάθε χρόνο μεγάλο πανηγύρι.

## Πηγές
*https://web.archive.org/web/20140607043210/http://www.e-argithea.gr/ta-xwria/2013-09-18-07-56-19/petroto
*http://www.patrida.info/index.php?option=com_content&view=article&id=52&Itemid=59

## Παραπομπές


Κατηγορία:Δήμος Αργιθέας
Κατηγορία:Χωριά της περιφερειακής ενότητας Καρδίτσας
Δημήτριος Πουλικάκος (αγωνιστής)

Ο **Δημήτριος Πουλικάκος** (1798 - 1856) υπήρξε Έλληνας αγωνιστής της Επανάστασης του 1821 και μετέπειτα ανώτερος αξιωματικός της Φάλαγγας.

Καταγόταν από το χωριό Βάμβακα της Μάνης και αργότερα κατοίκησε στη Στεφανιά Λακωνίας.
Κατά την Επανάσταση διακρίθηκε κυρίως στην απελευθέρωση της Καλαμάτας το Μάρτιο του 1821, στις μάχες Βαλτετσίου, Τρικόρφων, καθώς επίσης και στην πολιορκία της Τριπολιτσάς κατά το ίδιο έτος. Συμμετείχε επίσης στις μάχες κατά του Δράμαλη στο Άργος το 1822, ενώ αργότερα το 1825 έλαβε μέρος και στη μάχη στο Μανιάκι Μεσσηνίας εναντίον του Ιμβραήμ Πασά. Το έτος 1826 συμμετείχε επίσης στις μάχες Αλμυρού και Πολυαράβου της Μάνης. Το 1823 πήρε το βαθμό του χιλίαρχου, ενώ το 1825 προήχθη σε αντιστράτηγο.

Ήταν έγγαμος από το έτος 1825 με την Μαρία Πουλικάκου, το γένος Κωνσταντέλου, η οποία καταγόταν από την Κυδωνιά της Λακωνίας. Μαζί απέκτησαν τρία παιδιά: Τον Πουλίκο, τον Παντολέοντα και την Παναγιώτα. 

Μετά την απελευθέρωση, ο Δημήτριος Πουλικάκος, εκτός από τη στρατιωτική του σταδιοδρομία, όπου τιμήθηκε με το βαθμό του αντισυνταγματάρχη της Φάλαγγας, ανέπτυξε και πολιτική δράση, όντας πληρεξούσιος στην Εθνοσυνέλευση του 1843 και βουλευτής Οιτύλου κατά την περίοδο 1853 - 1856. 
Απεβίωσε εν ενεργεία βουλευτής στην Αθήνα στις 8 Οκτωβρίου του 1856.

Κατηγορία:Αγωνιστές του 1821
Κατηγορία:Βουλευτές Οιτύλου
Μεγάλο Νικομπάρ

Το **Μεγάλο Νικομπάρ** (αγγλικά: *Great Nicobar*) είναι νησί της Ινδίας και συγκεκριμένα το μεγαλύτερο νησί του αρχιπελάγους των νήσων Νικομπάρ. Έχει έκταση 1.045 τ.χλμ. και 9.440 κατοίκους (2001). Μεγαλύτερη πόλη του νησιού είναι το Κάμπελ Μπέι. Επίσης το νοτιότερο άκρο του νησιού, το Σημείο Ίντιρα, είναι και το νοτιότερο σημείο της Ινδίας. Το νησί επλήγη σοβαρά από το τσουνάμι του σεισμού του Ινδικού Ωκεανού, το 2004, το οποίο είχε σαν αποτέλεσμα πολλούς θανάτους, καθώς και την αποκοπή του νησιού από κάθε εξωτερική επαφή για περισσότερο από μια ημέρα.

Γκρειτ Νικομπαρ
Live & Loud

**Live & Loud** είναι ο τίτλος του διπλού, ζωντανά ηχογραφημένου δίσκου του βρετανού τραγουδιστή της χέβι μέταλ μουσικής Ozzy Osbourne. Εκείνο το διάστημα, είχε ανακοινωθεί ότι αυτό θα ήταν το τελευταίο άλμπουμ του καλλιτέχνη.

Ο δίσκος σκαρφάλωσε στο # 22 στις Ηνωμένες Πολιτείες και έχει βραβευθεί ως πλατινένιος. Περιέχει ηχογραφήσεις από την περιοδεία για την προώθηση του "*[[No More Tears]]*", όπως και την εκτέλεση του τραγουδιού "*Black Sabbath*" από την αρχική σύνθεση του συγκροτήματος.
Η εκτέλεση του τραγουδιού "*I Don't Want to Change the World*" έδωσε το Βραβείο Γκράμι για "Καλύτερη Metal Ερμηνεία" στον Osbourne κατά την 36η απονομή των βραβείων.

Μαζί με τα "*[[The Ultimate Sin]]*" και "*[[Just Say Ozzy]]*", το "*Live & Loud*" είναι ένα από τα τρία άλμπουμ του καλλιτέχνη που δεν επανεκδόθηκε το 2002 μαζί με τον υπόλοιπο κατάλογο του.

## Τραγούδια
***CD 1***
1. **Intro** - 3:12
2. **Paranoid** *(Osbourne, Iommi, Butler, Ward)* - 3:17
3. **I Don't Want to Change the World** *(Osbourne, Wylde, Castillo, Kilmister)* - 4:06
4. **Desire** *(Osbourne, Wylde, Castillo, Kilmister)* - 6:00
5. **Mr. Crowley** *(Osbourne, Rhoads, Daisley)* - 6:25
6. **I Don't Know** *(Osbourne, Rhoads, Daisley)* - 5:12
7. **Road to Nowhere** *(Osbourne, Wylde, Castillo)* - 5:30
8. **Flying High Again** *(Osbourne, Rhoads, Daisley, Kerslake)* - 5:03
9. **Guitar Solo** *(Wylde)* - 4:43
10. **Suicide Solution** *(Osbourne, Rhoads, Daisley)* - 5:02
11. **Goodbye to Romance** *(Osbourne, Rhoads, Daisley)* - 6:18

***CD 2***
1. **Shot in the Dark** *(Osbourne, Soussan)* - 6:36
2. **No More Tears** *(Osbourne, Wylde, Castillo, Inez, Purdell)* - 7:50
3. **Miracle Man** *(Osbourne, Wylde, Daisley)* - 4:58
4. **Drum Solo** *(Castillo)* - 2:52
5. **War Pigs** *(Osbourne, Iommi, Butler, Ward)* - 9:17
6. **Bark at the Moon** *(Osbourne)* - 5:28
7. **Mama, I'm Coming Home** *(Osbourne, Wylde, Kilmister)* - 5:45
8. **[[Crazy Train]]** *(Osbourne, Rhoads, Daisley)* - 6:20
9. **Black Sabbath** *(Osbourne, Iommi, Butler, Ward)* - 7:12
10. **Changes** *(Osbourne, Iommi, Butler, Ward)* - 5:15

## Θέσεις τσαρτ
***Live & Loud*** *(άλμπουμ)*

***Επίσημη κυκλοφορία: [[19 Μαρτίου]] [[1987]]***

## Βραβεία
***Live & Loud*** *(άλμπουμ)*
Ηνωμένες Πολιτείες (*RIAA Certification*): Πλατινένιος 

## Τα μέλη του συγκροτήματος
Το **Live & Loud** ηχογραφήθηκε από τους εξής μουσικούς:
* **[[Όζι Όσμπορν]]** - *φωνητικά*
* **[[Ζακ Γουάιλντ]]** - *κιθάρα*
* **Μάικ Ινέζ** - *μπάσο*
* **Ράντι Καστίγιο** - *τύμπανα*
* **Κέβιν Τζόουνς** - *πλήκτρα*

Το τραγούδι "*Black Sabbath*" ηχογραφήθηκε από τους εξής μουσικούς:
* **[[Όζι Όσμπορν]]** - *φωνητικά*
* **[[Τόνι Αϊόμι]]** - *κιθάρα*
* **[[Γκίζερ Μπάτλερ]]** - *μπάσο*
* **[[Μπιλ Γουόρντ]]** - *τύμπανα*

## Παραπομπές


## Πηγές
* Live & Loud - Ozzy Osbourne | Songs, Reviews, Credits, Awards | AllMusic
* Ozzy Osbourne - Live & Loud | Sputnikmusic
* Ozzy Osbourne - Live & Loud - Reviews - Encyclopaedia Metallum
* Ozzy Osbourne Album Reviews

Κατηγορία:Άλμπουμ του 1993
Κατηγορία:Live άλμπουμ του Ozzy Osbourne
Νοβάλις

**Νοβάλις** (ΔΦΑ noˈvaːlɪs) ήταν το ψευδώνυμο του **Γκέοργκ Φίλιπ Φρήντριχ Φράιχερ φον Χάρντενμπεργκ ** (Georg Philipp Friedrich Freiherr von Hardenberg, 2 Μαΐου 1772 – 25 Μαρτίου 1801), ποιητή,  συγγραφέα και φιλοσόφου που επηρέασε τον γερμανικό ρομαντισμό και την ύστερη ρομαντική σκέψη.

## Έργο
Το όνομα του Νοβάλις συνδέθηκε με την αισθητικοποίηση της φιλοσοφίας και με μια εικόνα που δημιουργήθηκε για αυτόν μεταθανάτια από φίλους που ανήκαν στον ίδιο ρομαντικό κύκλο. Ο Νοβάλις διαμορφώντας τον δικό του κόσμο μέσω της δημιουργικής χρήσης της γλώσσας εκτιμούσε την ποίηση ως ανώτερη μορφή τέχνης που δεν μιμείται, όπως πολλές άλλες τέχνες, αλλά έχει την ικανότητα να δημιουργεί.

## Παραπομπές


## Βιβλιογραφία
* Νεώτερον Εγκυκλοπαιδικόν Λεξικόν “Ηλίου„, διεύθυνση σύνταξης Ιωάννης Δ. Πασσάς, τόμος δέκατος τέταρτος: Μπλάκπουλ - Ορειβασία, Ήλιος, Αθήνα, [χ.χ.].
* Νοβάλις, *[https://www.biblionet.gr/titleinfo/?titleid=180933 Σκέψεις]*, σημείωμα - μετάφραση - σημειώσεις Συμεών Σταμπουλού, Στιγμή, Αθήνα, 2012. ISBN 978-960-269-245-5.
* 
* Νοβάλις,*Ύμνοι στη νύχτα*, Εκδ. Περισπωμένη, 2011, μφρ. Κ. Κουτσουρέλης, ISBN 978-960-99850-2-4

## Εξωτερικοί σύνδεσμοι

* Novalis από τον Kristin Gjesdal (Stanford Encyclopedia of Philosophy) (αγγλ.)
* Novalis: Hymns to The Night – μετάφραση του έργου του από τον George MacDonald (αγγλ.)
* Novalis Online  (αγγλ.)
* Aquarium: Friedrich von Hardenberg im Internet (γερμ)
* H σημασία του Novalis για τον γερμανικό πολιτισμό, τη φιλοσοφία και την επιστήμη από τον Jeremy Adler  – *The Times Literary Supplement*, April 16, 2008. (αγγλ.)
* Es Färbte Sich die Wiese Grün  (αγγλ.) από τον Leon W. Malinofsky
* 

Κατηγορία:Γερμανοί συγγραφείς
Κατηγορία:Γερμανοί ποιητές
Κατηγορία:Γερμανοί μυθιστοριογράφοι
Κατηγορία:Γερμανοί δοκιμιογράφοι
Κατηγορία:Γερμανοί φιλόσοφοι
Παλάτσο Κονταρίνι ντελ Μπόβολο

Το **Παλάτσο Κονταρίνι ντελ Μπόβολο** (επίσης αποκαλούμενο και ως **[[Παλάτσο]] Κονταρίνι Μινέλλι νταλ Μπόβολο**) είναι ένα μικρό παλάτι στη Βενετία της Ιταλίας, το οποίο είναι ιδιαιτέρως γνωστό για το εξωτερικό σπειροειδές του κλιμακοστάσιο, το οποίο έχει πληθώρα τόξων, ενώ είναι γνωστό ως **Scala Contarini del Bovolo** (του σαλιγκαριού).

Το παλάτι βρίσκεται επί ενός παράπλευρου δρόμου που δεν είναι ιδιαιτέρως πολυσύχναστος και που βρίσκεται κοντά στο Κάμπο Μανίν, πλησίον του Ριάλτο.

Το κλιμακοστάσιο αυτό οδηγεί σε μία στοά, από την οποία υπάρχει μια γραφική πανοραμική θέα προς μερικές από τις οροφές των κτιρίων της πόλης.

## Ιστορία
Το παλάτι σχεδιάστηκε και κατασκευάστηκε στη τωρινή του μορφή κατά τη διάρκεια του 15ου αιώνα από τον αρχιτέκτονα Τζιοβάννι Κάντι ως μία από τις οικίες εντός της πόλης της Βενετίας για την οικογένεια Κονταρίνι. Ο Τζιόρτζιο Σπαβέντο θεωρείται ως ο υπεύθυνος για την προσθήκη του μεγάλου σπειροειδούς κλιμακοστασίου στο εξωτερικό του κτιρίου, το 1499.

Το Παλάτσο ντελ Μπόβολο επελέγη από τον Όρσον Γουέλς ως ένας από τους κύριους τόπους γυρισμάτων (οικία του Μπραμπάντιο) για την ταινία του παραγωγής του 1952, που αποτελούσε μεταφορά στον κινηματογράφο του έργου του Σαίξπηρ, ''Οθέλο'', ενώ το κλιμακοστάσιο έχει ξεχωριστή σημασία εντός της ταινίας.

Σήμερα, το κλιμακοστάσιο βρίσκεται υπό αναπαλαίωση και είναι κλειστό για το κοινό.

## Παραπομπές


## Εξωτερικοί σύνδεσμοι
*
*Επίσημη Ιστοσελίδα

Κονταρινι ντελ Μποβολο
Κατηγορία:Κλιμακοστάσια
Κατηγορία:Οικογένεια Κονταρίνι
Κατηγορία:Παλάτια στην Ιταλία
Αρκεσίλαος (φιλόσοφος)

Ο **Αρκεσίλαος** (αρχ. Ἀρκεσίλαος, 316/5-241/0 π.Χ.) ήταν αρχαίος Έλληνας φιλόσοφος και ιδρυτής της Μέσης ή Δεύτερης Ακαδημίας. Ήταν μαθητής του Θεόφραστου, του περιπατητικού (διαδόχου του Αριστοτέλη),  όπως επίσης και του Πολέμωνα και του Κράτη. Ο Αρκεσίλαος σηματοδότησε τη στροφή της Μέσης από την Παλαιά  Ακαδημία. Συγκεκριμένα, αντιδρούσε στον δογματισμό των Στωικών. Έτσι,  ο Αρκεσίλαος επέστρεψε στους σωκρατικούς διαλεκτικούς τρόπους: προβάλλοντας  επιχειρήματα για να ενισχύσει ή να αναιρέσει την κάθε θέση, χωρίς να καταλήγει πουθενά. Μόνη σωστή στάση -κατά τη γνώμη του- ήταν  η "εποχή", όπως ακριβώς, τη δίδασκε ο Πύρρων, το να "επέχει" δηλαδή κάποιος, αναστέλλοντας κάθε οριστική κρίση.

## Η Ζωή του
Ο Αρκεσίλαος γεννήθηκε  (316/5-241/0) στη μικρασιατική Αιολίδα, στην Πιτάνη. Πρώτος του δάσκαλος, εκεί στην Πιτάνη, υπήρξε ο μαθηματικός Αυτόλυκος. Αργότερα, με ενδιάμεσο σταθμό τη Χίο, αναχώρησε για την Αθήνα. Εκεί, πρώτον, έγινε μαθητής τους Θεόφραστου, ωσότου τον προσεγγίσει ο Κράντωρ, και τον προσκαλέσει  στην Ακαδημία. Ο Αρκεσίλαος, μέσω του Κράντορα γνώρισε τον Πολέμωνα  και τον Κράτη, οι οποίοι του φάνηκαν: *«Θεοί τινες ἢ λείψανα τοῦ χρυσοῦ γένους»*. Η επίδρασή τους βεβαίως ήταν τεράστια, για την μετέπειτα φιλοσοφική του κατεύθυνση. Μετά τον θάνατο του Κράτητος ανέλαβε την Ακαδημία.

## Φιλοσοφία
Μόλις ανέλαβε την Ακαδημία ο Αρκεσίλαος, ξεκίνησε την πάλη του κατά του δογματισμού. Πίστευε πως έπρεπε να συνεχίσει την πορεία του ιδρυτή της σχολής, όπως αυτή χαράσσεται από τη σωκρατική φιλοσοφία, τους πλατωνικούς διαλόγους, και ο,τι προφυλάσσει την επιστήμη από τις προκαταλήψεις. Αντί, λοιπόν, να επιβάλει τις απόψεις του, θεώρησε σωστό, να συζητά  τις θεωρίες των άλλων για να ξεφύγει από την ιδέα, ότι η σοφία δεν είναι η γνώση των πάντων, αλλά η έρευνα και η προσπάθεια της απελευθέρωσης από την πλάνη. Ο Αρκεσίλαος ήταν απομακρυσμένος κι από τους στωικούς κι από τους περιπατητικούς, αλλά  και από τους σκεπτικούς.

Ο Αρκεσίλαος, αμφιβάλλει αν ο άνθρωπος μπορεί να φτάσει στην έγκυρη γνώση. Διότι,  οι Αισθήσεις αποτελούν φορείς αναξιόπιστων  πληροφοριών, εφόσον στον κόσμο των αισθήσεων επικρατεί  η διαρκής αλλαγή και η ρευστότητα ενώ, στο Νου με  τους συλλογισμούς που είναι δυνατό  να γίνουν δεν μπορεί να εξασφαλιστεί ασφαλή και έγκυρη γνώση.

Τέλος, ακολουθώντας το παράδειγμα του Σωκράτη, δεν άφησε κανένα σύγγραμμα, περιορίζοντας τη διδασκαλία του προφορικώς. Ο,τι είναι γνωστό για αυτόν, το γνωρίζουμε κυρίως από τον Διογένη τον Λαέρτιο.

## Πηγές
# *Νεώτερον Εγκυκλοπαιδικόν Λεξικόν "ΗΛΙΟΥ"* - Τόμος Το Αρχαίο Ελληνικό Πνεύμα (σελ, 503-504) 
# Mousa.gr: Αρκεσίλαος - Βιογραφικό Σημείωμα

## Παραπομπές


Κατηγορία:Αρχαίοι Έλληνες φιλόσοφοι
Κατηγορία:Ακαδημεικοί φιλόσοφοι
Ιωάννης Αναγνώστης

Ο **Ιωάννης**, επονομαζόμενος **Αναγνώστης**, ήταν Έλληνας ιστορικός του 15ου αιώνα. Ήταν αυτόπτης μάρτυρας στη λεηλασία από τους Οθωμανούς της Θεσσαλονίκης στις 29 Μαρτίου 1430, γεγονός που περιγράφει στο έργο του *Διήγησις περί τῆς τελευταίας άλώσεως τῆς Θεσσαλονίχης*, με το οποίο έγραψε και μια μονωδία θρηνώντας την άλωση της πόλης.   
## Βίος
Η Θεσσαλονίκη είχε καταληφθεί από τους Οθωμανούς το 1387, όμως δεν μπόρεσαν να την κρατήσουν στον απόηχο της Μάχης της Άγκυρας το 1402, όταν και επέστρεψε στην Βυζαντινή Αυτοκρατορία. Οι Βυζαντινοί όταν δεν ήταν σε θέση να κρατήσουν την πόλη, την πούλησαν το 1423 στη Δημοκρατία της Βενετίας, όμως όχι έγκαιρα για να οργανωθεί ξανά η άμυνα εναντίον της πολιορκίας των Οθωμανών την ίδια χρονιά. Οι Οθωμανοί πάλι δεν μπόρεσαν να κρατήσουν μόνιμα την πόλη, και ήταν πια σύντομα σε κατάσταση πολέμου με τους Βενετούς.  

Από τις 29 Μαρτίου 1430 ο Οθωμανός Σουλτάνος Μουράτ Β΄ άρχισε μια τριήμερη πολιορκία της Θεσσαλονίκης, η οποία κατέληξε στην κατάληψη της πόλης από τον Οθωμανικό στρατό, και  στην υποδούλωση 7.000 κατοίκων της πόλης. Οι Βενετοί συμφώνησαν σε συνθήκη ειρήνης και αποσύρθηκαν από την περιοχή το 1432, αφήνοντας την μόνιμη κυριαρχία της περιοχής στους Οθωμανούς.  

## Παραπομπές


## Πηγές
*Donald Nicol, Βιογραφικό Λεξικό της Βυζαντινής Αυτοκρατορίας,μτφρ.Ευγένιος Πιερρής, εκδ.Ελληνική Ευρωεκοδοτική, Αθήνα, 1993, σελ.49
*I. A. Παπανδριανός, «Ἡ Ἅλωση τῆς Θεσσαλονίκης στὰ 1430 καὶ ὁ Σέρβος δεσπότης Γεώργιος Μπράνκοβιτς (Djuradi Branković)», Μακεδονικά 8 (1968) 401-405. 
*Γ. Τσάρας, «Οἱ δύο Ἔμμετρες μονωδίες γιὰ τὴν τελευταία Ἅλωση τῆς Θεσσαλονίκης», Μακεδονικὰ 9 (1969) 64-100. 
*Του ιδίου, «Οἱ τέσσερις καθολικοί ναοί στο Χρονικό του Ιωάννου Αναγνώστη», Δ΄ Πανελλήνιο Ιστορικό Συνέδριο, Πρακτικά, Θεσσαλονίκη 1983, 131-144.
*Του ιδίου, «Ὁ τέταρτος καθολικὸς ναὸς τῆς Θεσσαλονίκης στὸ Χρονικὸ τοῦ Ἰωάννου Ἀναγνώστη», Βυζαντινὰ 5 (1973) 165- 185. 

Κατηγορία:Βυζαντινοί ιστορικοί
Κατηγορία:Ιστορία της Θεσσαλονίκης
Κατηγορία:Μεσαιωνική Θεσσαλονίκη
Κατηγορία:Βυζαντινοί του 15ου αιώνα
Κέρες ποταμός

Ο **Κέρες** (, , Χέρναντ) είναι ποταμός της Σερβίας και της Ουγγαρίας με μήκος 70 χλμ. Ο Κέρες είναι παραπόταμος του ποταμού Τίσα και σε όλο το μήκος της διασχίζει την περιοχή της Μπάτσκα που είναι μοιρασμένη ανάμεσα σε Ουγγαρία και Σερβία. Στο ουγγρικό τμήμα αποτελείται από 28 χλμ., 15 χλμ. ρέει παράλληλα στα σύνορα των δύο χωρών και τα υπόλοιπα 27 χλμ. ρέει σε σερβικό έδαφος.

Οι πηγές του Κέρες βρίσκονται στο ουγγρικό τμήμα του και δημιουργείται δυτικά της πόλης Γιανόσχαλμα όπου υπάρχει ένας βάλτος από τα νερά μικρότερων ρεμάτων. Ρέει βόρεια από την πόλη της Σουμπότιτσα που είναι η μεγαλύτερη πόλη που ρέει κοντά της, δεν είναι πλωτός ποταμός.

## Αναφορές
* *Mala Prosvetina Enciklopedija*, Third edition (1985); Prosveta; ISBN 86-07-00001-2
* Jovan Đ. Marković (1990): *Enciklopedijski geografski leksikon Jugoslavije*; Svjetlost-Sarajevo; ISBN 86-01-02651-6

Κατηγορία:Ποταμοί της Σερβίας
Κατηγορία:Ποταμοί της Ουγγαρίας
Γιέρμα (ποταμός)

μικρογραφία|Το φαράγγι του Γέρμα
Ο **Γέρμα** ή **Έρμα** (, ) είναι ποταμός της Σερβίας και της Βουλγαρίας παραπόταμος του Νίσαβα και κατά επέκταση του Μεγάλου Μοράβα.

Με μήκος περίπου 74 χιλιόμετρα ανήκει λεκάνη απορροής της Μαύρης Θάλασσας. Έχει ένα σημαντικό παραπόταμο τον Ζβονάτσκα.

Πηγάζει στη Σερβία από το οροπέδιο Βλάσινα κοντά στη Λίμνη Βλάσινα, ρέει έπειτα στη Βουλγαρία και κοντά στο Ζβόρνικ ξαναπερνά στη Σερβία και εκβάλλει στον Νίσαβα κοντά στο Πίροτ.

## Αναφορές

* *Mala Prosvetina Enciklopedija*, Third edition (1985); Prosveta; ISBN 86-07-00001-2
* Jovan Đ. Marković (1990): *Enciklopedijski geografski leksikon Jugoslavije*; Svjetlost-Sarajevo; ISBN 86-01-02651-6

Κατηγορία:Ποταμοί της Σερβίας
Κατηγορία:Ποταμοί της Βουλγαρίας
Κατηγορία:Παραπόταμοι του Μεγάλου Μοράβα
Ντραγκοβίστιτσα

Ο **Ντραγκοβίστιτσα** ( και ) είναι ποταμός της Σερβίας και της Βουλγαρίας παραπόταμος του Στρυμώνα.

Έχει συνολικό μήκος του 115 χιλιόμετρα και ανήκει στη λεκάνη απορροής του Αιγαίου. Προκύπτει από την ένωση των ποταμών Μποζίτσκα και Λιούμπατσκα στη νότια Σερβία. Μετά από 52 χιλιόμετρα εγκαταλείπει τη Σερβία και ρέει για 63 χιλιόμετρα στη Βουλγαρία όπου εκβάλει στον Στρυμόνα.

## Αναφορές
* *Mala Prosvetina Enciklopedija*, Third edition (1985); Prosveta; ISBN 86-07-00001-2
* Jovan Đ. Marković (1990): *Enciklopedijski geografski leksikon Jugoslavije*; Svjetlost-Sarajevo; ISBN 86-01-02651-6

Κατηγορία:Ποταμοί της Σερβίας
Κατηγορία:Ποταμοί της Βουλγαρίας
Κατηγορία:Παραπόταμοι του Στρυμόνα
Μπόχουσλαβ Σομπότκα

Ο **Μπόχουσλαβ Σομπότκα** (*Bohuslav Sobotka*, 23 Οκτωβρίου 1971-) είναι Τσέχος πολιτικός , ο οποίος διετέλεσε πρωθυπουργός της χώρας από τις 29 Ιανουαρίου 2014 ως τις 13 Δεκεμβρίου 2017. Είναι, επίσης, ηγέτης του Τσεχικού Σοσιαλδημοκρατικού Κόμματος από τις 29 Μαΐου 2010. Εξελέγη για πρώτη φορά στη Βουλή των Αντιπροσώπων της Τσεχικής Δημοκρατίας το 1996. Από το 2002 μέχρι το 2006 διετέλεσε υπουργός Οικονομικών της Τσεχίας. Διετέλεσε, επίσης, αναπληρωτής πρωθυπουργός τις περιόδους 2003-2004 και 2005-2006.

Μετά την παραίτηση του Γίρι Πάρουμπεκ από τη θέση του ηγέτη του Τσεχικού Σοσιαλδημοκρατικού Κόμματος ύστερα από τις εκλογές του 2010, ο Σομπότκα έγινε υπηρεσιακός ηγέτης του κόμματος, θέση στην οποία βρέθηκε και μετά την παραίτηση του Στάνισλαβ Γκρος από τις 26 Απριλίου 2005 μέχρι τις 13 Μαΐου 2006. Στις 18 Μαρτίου 2011 ορίστηκε επισήμως ως πρόεδρος του κόμματος.

Στην κυβέρνησή του συμμετέχουν, εκτός από το Τσεχικό Σοσιαλδημοκρατικό Κόμμα, και τα κόμματα Δράση Δυσαρεστημένων Πολιτών 2011 και Χριστιανική και Δημοκρατική Ένωση-Τσεχοσλοβάκικο Λαϊκό Κόμμα.

Ο Σομπότκα στις 2 Μαΐου 2017 ανακοίνωσε ότι θα παραιτηθεί εξαιτίας της ασυμφωνίας του με τον υπουργό Οικονομικών Αντρέι Μπάμπις. Ωστόσο στις 5 Μαΐου 2017 ανακάλεσε την απόφασή του και αντί να παραιτηθεί, απέπεμψε τον υπουργό Οικονομικών.

## Παραπομπές


Κατηγορία:Πρωθυπουργοί της Τσεχίας
Μάχη της Νικόπολης (αποσαφήνιση)

Με το όνομα αυτό υπάρχουν οι εξής μάχες, που αναφέρονται σε τέσσερις ομώνυμες, διαφορετικές πόλεις:

* Μάχη της Νικόπολης (48 π.Χ.) στη Μικρή Αρμενία.
* Μάχη της Νικόπολης επί του Ίστρου, μια μάχη το 250 μεταξύ των Ρωμαίων και των Γότθων.
* Η Μάχη της Νικόπολης (1396) επί του Δούναβη το 1396 είχε ως αποτέλεσμα την ήττα ενός σταυροφορικού στρατού από την Ουγγαρία, Κροατία, Βουλγαρία, Βλαχία, Γαλλία, Βουργουνδία, Γερμανία και ανάμεικτων στρατευμάτων από τον Βαγιζήτ Α΄ των Οθωμανών.
* Μάχη της Νικοπόλεως (1798) στην Πρέβεζα της Ηπείρου.
* Μάχη της Νικόπολης (1877) επί του Δούναβη, μια μάχη του Ρωσο-Τουρκικού Πολέμου το 1877.
* Μάχη της Νικοπόλεως (1912) στην Πρέβεζα της Ηπείρου.
Λαϊμντότα Στραουγιούμα

-->
}}
Η **Λαϊμντότα Στραουγιούμα** (λετ.: *Laimdota Straujuma*) είναι Λετονή οικονομολόγος και πολιτικός η οποία υπηρέτησε ως πρωθυπουργός από τις 22 Ιανουαρίου 2014 ως τις 11 Φεβρουαρίου 2016. Προτού αναλάβει πρωθυπουργός της χώρας, η Στραουγιούμα διετέλεσε υπουργός Γεωργίας από το 2011 μέχρι το 2014. Είναι η πρώτη γυναίκα πρωθυπουργός της Λετονίας.

## Σταδιοδρομία
Από το 2000 μέχρι το 2006 διετέλεσε γραμματέας του Υπουργείο Γεωργίας της Λετονίας, ενώ από το 2007 μέχρι το 2010 διετέλεσε γραμματέας του Υπουργείου Περιφερειακής Ανάπτυξης και Τοπικής Αυτοδιοίκησης. Στις 25 Οκτωβρίου 2011 ορίστηκε ως υπουργός Γεωργίας.

Στις 5 Ιανουαρίου 2014, το κόμμα Ενότητα πρότεινε τη Στραουγιούμα ως υποψήφια για τη θέση του πρωθυπουργού της χώρας ύστερα από την παραίτηση του Βάλντις Ντομπρόβσκις. Η υποψηφιότητά της στηρίχθηκε από την Ενότητα, το Κόμμα Μεταρρύθμισης, την Εθνική Συμμαχία και την αντιπολιτευόμενη Ένωση Πρασίνων και Αγροτών.

Παραιτήθηκε από πρωθυπουργός στις 7 Δεκεμβρίου 2015 εξαιτίας δυσκολιών στη σύνταξη του προϋπολογισμού, ανάμεσα στα άλλα.

## Πρωθυπουργός
Στις 22 Ιανουαρίου 2014 ανέλαβε την πρωθυπουργία, μετά την αποδοχή της παραίτησης του προκατόχου της Βάλντις Ντομπρόβσκις, από τον Πρόεδρο Άντρις Μπέρζινς ενώ η ίδια προτάθηκε για πρωθυπουργός στις 5 Ιανουαρίου 2014, μετά από συνεννόηση της με τον κεντροδεξιό τρικομματικό της συνασπισμό της. Κατά την παραμονή της στην πρωθυπουργία η Στραουγιούμα υλοποιήσε σκληρή δημοσιονομική πολιτική, αλλά και κράτησε σκληρή στάση έναντι των ρωσικών μειονοτήτων στη χώρα της σε αντίποινα για την προσάρτηση της Κριμαίας, στη Ρωσία, έναντι της Ουκρανίας. Υπέβαλλε την παραίτηση της από την πρωθυπουργία στις 7 Δεκεμβρίου 2015 εξαιτίας, των δυσκολιών στη σύνταξη και ψήφιση του κρατικού προϋπολογισμού 2016, οποίος προέβλεπε την αύξηση των φόρων. Η παραίτησή της έγινε αποδεκτή στις 11 Φεβρουαρίου 2016, ενώ τη διαδέχθηκε στον πρωθυπουργικό θώκο ο Μάρις Κουσίνσκις.

## Παραπομπές


Κατηγορία:Λετονοί πολιτικοί
Κατηγορία:Γυναίκες Πρωθυπουργοί
Κατηγορία:Πρωθυπουργοί της Λετονίας
Αλφόνς Λαβεράν

Ο **Σαρλ Λουί Αλφόνς Λαβεράν** (*Charles Louis Alphonse Laveran*, 18 Ιουνίου 1845 - 18 Μαΐου 1922) ήταν Γάλλος ιατρός ο οποίος βραβεύτηκε με το Νόμπελ Ιατρικής και Φυσιολογίας το 1907 επειδή ανακάλυψε ότι παρασιτικά πρωτόζωα είναι οι αιτιολογικοί παράγοντες λοιμωδών ασθενιών όπως η ελονοσία και η τρυπανοσωμίαση. Ακολουθώντας τα βήματα του πατέρα του, Λουί Τεοντόρ Λαβεράν, έγινε στρατιωτικός γιατρός. Απέκτησε το πτυχίο του στην ιατρική από το Πανεπιστήμιο του Στρασβούργου το 1867.

Με την έναρξη του Γαλλο-Πρωσικού Πολέμου το 1870, κατατάχθηκε στο γαλλικό στρατό. Σε ηλικία 29 ετών έγινε πρόεδρος στρατιωτικών νόσων και επιδημιών στο Βαλ-ντε-Γκρας.  Στο τέλος της θητείας του το 1878 δούλευε στην Αλγερία, οπού και πραγματοποίησε τα σημαντικότερα κατορθώματά του. Ανακάλυψε ότι το πρωτόζωο παράσιτο πλασμώδιο προκαλεί την ελονοσία και ότι το τρυπανόσωμα προκαλεί τρυπανοσωμίαση ή νόσο του ύπνου. Το 1894 επέστρψε στη Γαλλία οπού υπηρέτησε σε διάφορες στρατιωτικές ιατρικές υπηρεσίες. Το 1896 έγινε μέλος του ινστιτούτου Παστέρ και από αυτή τη θέση τιμήθηκε με το βραβείο Νόμπελ. Με τα μισά χρήματα τα οποία του απονεμήθηκαν μαζί με το βραβείο ίδρυσε το εργαστήριο τροπικής ιατρικής του ινστιτούτου Παστέρ. Το 1908 ίδρυσε τη κοινότητα εξωτικής παθολογίας (*Société de Pathologie Exotique*).

Ο Λαβεράν έγινε μέλος της Γαλλικής Ακαδημίας Επιστημών το 1893 και του απονεμήθηκε ο τίτλος του Διοικητή της Εθνικής Φρουράς της Λεγεώνας της Τιμής το 1912.

## Παραπομπές



Κατηγορία:Γάλλοι ιατροί
Κατηγορία:Βραβευμένοι με Νόμπελ Φυσιολογίας και Ιατρικής
Κατηγορία:Γάλλοι νομπελίστες
Τίμων ο Φλιάσιος

Ο **Τίμων ο Φλιάσιος** ήταν σκεπτικός φιλόσοφος, που γεννήθηκε περί το 320/15 π.Χ. και πέθανε κατά το 230 π.Χ. Είναι μαθητής του Στίλπωνα, καθώς και του Πύρρωνα, ιδρυτή του σκεπτικισμού. Ο Τίμων ταξίδεψε στον Ελλήσποντο και αλλού, διδάσκοντας ρητορική και φιλοσοφία. Έχουν διασωθεί λίγα έργα του, τα περισσότερα εξ αυτών: κωμωδίες, δράματα και έπη.
## Η Ζωή του
Οι περισσότερες πληροφορίες που έχουν διασωθεί για τη ζωή του Τίμωνος, είναι γνωστές από τον Διογένη τον Λαέρτιο.

Σε νεαρή ηλικία χάνει τους γονείς του και ασχολείται με τον δραματικό χορό, αλλά, στη συνέχεια, αλλάζει γνώμη και φεύγει για τα Μέγαρα, κατευθυνόμενος προς στον Στίλπωνα. Επέστρεψε ξανά στην πόλη του, αφού υπήρξε μαθητής του Στίλπωνα, και νυμφεύτηκε. Κατόπιν, μαζί με τη γυναίκα του, πήγε στον Πύρρωνα, στην Ήλιδα. Εκεί, μαθήτευσε με τον Πύρρωνα, μέχρι που απέκτησε παιδιά. Τον πρωτότοκο γιο του, Ξάνθο, τον έκανε ιατρό και του κληροδότησε την περιουσία του. Ο Τίμων, ανήμπορος να εξασφαλίσει τα προς το ζην, κατέφυγε για τον Ελλήσποντο και την Προποντίδα. Όταν δίδαξε στην Χαλκηδόνα, ως σοφιστής, αυξήθηκε το κύρος του. Αφότου απέκτησε οικονομική άνεση, πορεύθηκε προς στην Αθήνα, όπου και παρέμεινε μέχρι και τον θάνατό του, ενώ πέρασε κι ένα μικρό διάστημα από τη Θήβα.

Ο Τίμων ανέπτυξε σχέσεις με σύγχρονούς του ποιητές όπως τον Αιτωλό, τον Άρατο, αλλά και επιφανείς όπως τον Αντίγονο, τον Πτολεμαίο, οι οποίοι τον τίμησαν και με το παραπάνω.

## Το έργο του
Τα πεζά του έργα είναι άγνωστα. Η φήμη του προέρχεται από τα ποιήματά του, μεταξύ άλλων συνέθεσε έπη, σατιρικά, δράματα, 36 κωμωδίες. Περισσότερο γνωστά ήταν οι «*Σίλλοι*» του, στα οποία αφηγείται, ένα φανταστικό ταξίδι του στον Άδη. Από αυτό το έργο έχουν σωθεί 140 στίχοι.

Μεταξύ άλλων συνέγραψε και διδακτικά ποιήματα, φανταστικών παραστάσεων σε ελεγειακό μέτρο, με τίτλο «*Ινδαλμοί*» . 
## Πηγές
**Βασική Παγκόσμιος Εγκυκλοπαίδεια, ΧΑΡΗ ΠΑΤΣΗ*, τόμος 12. (σελ, 223) (1967)
**Νεώτερον Εγκυκλοπαιδικόν Λεξικόν, "ΗΛΙΟΥ"*, τομος Το Αρχαίον Ελληνικόν Πνεύμα, (σελ, 525) (1975)
* ΔΙΟΓΕΝΗΣ ΛΑΕΡΤΙΟΣ Βίοι Φιλοσόφων Πύρρων και Τίμων Η γέννηση του Σκεπτικισμού, του Αγνωστικισμού και της θεωρίας της Σχετικότητας  (σελ, 24-25)

Κατηγορία:Αρχαίοι Έλληνες φιλόσοφοι
Κατηγορία:Σκεπτικοί φιλόσοφοι